
         REPUBLIKA HRVATSKA
VUKOVARSKO-SRIJEMSKA ŽUPANIJA
     OPĆINA CERNA
	OPĆINSKI NAČELNIK 

KLASA: 402-02/23-01/16
URBROJ: 2196-11-01-23-2
Cerna, 6. prosinca 2023.


Na temelju članka 8. Odluke o kriterijima, mjerilima i načinu financiranja javnih potreba sredstvima iz Proračuna Općine Cerna (“Službeni vjesnik“ Vukovarsko-srijemske županije“ broj: 2/22), Općina Cerna dana 6. prosinca 2023. godine,  objavljuje

JAVNI POZIV
ZA PRIJAVU PROJEKATA UDRUGA IZ PODRUČJA SPORTA I UDRUGA GRAĐANA NA PODRUČJU OPĆINE CERNA ZA 2024. GODINU 

1) Općina Cerna poziva udruge i druge organizacije civilnog društva iz područja sporta i udruga građana s područja Općine Cerna, kada su one u skladu s uvjetima javnog poziva prihvatljivi prijavitelji, da se prijave na Javni poziv za dodjelu financijskih potpora udrugama iz područja sporta i udrugama građana iz Proračuna Općine Cerna za 2024. godinu.
	
2) Ukupno planirana vrijednost Javnog poziva je 135.000,00 eura od čega:

a) u području sporta 124.000,00 eura
b) u području udruga građana 11.000,00 eura.
Najmanji iznos financijskih sredstava koji se može prijaviti i ugovoriti po pojedinom programu i projektu iz područja sporta je 700,00 eura, a najveći iznos je 60.000,00 eura.

Najmanji iznos financijskih sredstava koji se može prijaviti i ugovoriti po pojedinom programu i projektu iz područja udruga građana je 700,00 eura, a najveći iznos je 2.000,00 eura.

Način plaćanja: 

A. Projekti/programi za koje su odobrena financijska sredstva sukladno ovom natječaju u iznosu do 2.000,00 eura, jednokratno će se isplatit odobreni iznos nakon sklopljenog ugovora s Korisnikom, na temelju zahtjeva Korisnika, a u skladu s financijskim mogućnostima Općine Cerna.
B. Projekti/programi za koje su odobrena financijska sredstva sukladno ovom natječaju u iznosu do 15.000,00 eura, odobreni iznos nakon sklopljenog ugovora s Korisnikom isplaćivat će se na temelju zahtjeva Korisnika koji može biti do maksimalno 3.000,00 eura po jednom zahtjevu, a u skladu s financijskim mogućnostima Općine Cerna. 

C. Projekti/programi za koje su odobrena financijska sredstva sukladno ovom natječaju u iznosu do 60.000,00 eura, odobreni iznos nakon sklopljenog ugovora s Korisnikom isplaćivat će se na temelju zahtjeva Korisnika koji može biti do maksimalno 7.000,00 eura po jednom zahtjevu (između zahtjeva mora biti minimalno 30 dana), a su skladu s financijskim mogućnostima Općine Cerna. 

3) Rok za podnošenje prijava projekata je 30 dana, a datum objave javnog poziva od kojega se računa rok za podnošenje prijava je 6. prosinca 2023. i ističe 6. siječnja 2024. 

4) Svaka udruga može prijaviti i ugovoriti najviše jedan projekt u okviru ovog Javnog poziva na razdoblje provedbe do 12 mjeseci. 
Prijavu projekta na Javni poziv može podnijeti udruga koja je upisana u Registar udruga, koja je upisana u Registar neprofitnih organizacija i koja je ispunila sve prethodne obveze prema Općini Cerna te svim drugim davateljima financijskih sredstava iz javnih izvora.

Prije potpisa ugovora udruga će morati priložiti dokaze da se protiv odgovorne osobe u udruzi i voditelja projekta ne vodi kazneni postupak, te da udruga ima podmirene sve doprinose i plaćen porez (ukoliko navedenu dokumentaciju ne dostavi prilikom podnošenja prijave na javni poziv).

5) Kako se može ostvariti financiranje projekta i tko nema pravo prijave na ovaj Javni poziv detaljno je opisano u Uputama za prijavitelje na Javni poziv za prijavu projekata udruga za 2024. godinu.
6) Prijave projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Općine Cerna (www.cerna.hr).
Dokumentaciju treba poslati u jednom primjerku:
a) preporučeno poštom na adresu:

OPĆINA CERNA - JEDINSTVENI UPRAVNI ODJEL
Šetalište dr. Franje Tuđmana 2
32272 Cerna
Javni poziv za prijavu projekata udruga iz područja sporta i udruga građana na području Općine Cerna za 2024. godinu – NE OTVARATI

b) osobno (predaja u prostorijama Jedinstvenog upravnog odjela) ili

c) elektroničkim putem na adresu: opcina.cerna@vu.t-com.hr . 
	
Ukoliko se prijava podnosi elektroničkim putem, na zahtjev Općine Cerna podnositelji su dužni na uvid dostaviti svu potrebnu izvornu dokumentaciju i obvezne priloge u izvorniku. 
Postupak zaprimanja, otvaranja i pregleda dostavljenih prijava, procjena prijava, dostava dodatne dokumentacije, ugovaranje, donošenje odluke o dodjeli financijskih sredstava, podnošenje prigovora, postupanje s dokumentacijom kao i indikativni kalendar provedbe Javnog poziva detaljno su opisani u Uputama za prijavitelje na Javni poziv za prijavu projekata udruga iz područja sporta i udruga građana na području Općine Cerna za 2024. godinu.

Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.

7) Sva pitanja vezana uz ovaj Javni poziv mogu se postaviti telefonskim, elektroničkim putem ili osobno (032/843-790, 032/843-794, opcina.cerna@vu.t-com.hr). 
OPĆINSKI NAČELNIK
	                     			Josip Štorek                           



Prilozi:
· Odluka o kriterijima, mjerilima i načinu financiranja javnih potreba sredstvima iz Proračuna Općine Cerna (“Službeni vjesnik“ Vukovarsko-srijemske županije, broj: 2/22)
· Upute za prijavitelje (A5)
· Obrazac opisa projekta (B1)
· Obrazac proračuna projekta (B2)
· Obrazac izjave o nepostojanju dvostrukog financiranja (B3)
· Obrazac izjave o partnerstvu (B4) 
· Obrazac za ocjenu kvalitete prijavljenih projekata (B10)
· Obrazac ugovora o financiranju projekta (B11) 
· Obrasci za izvještavanje (C2 i C3) 

